**Vabilo na vpis**

Pozdravljeni bodoče dijakinje in dijaki!

Vabimo vas na vpis v 1. letnik gimnazije, ki bo potekal v mali avli Gimnazije Kranj, Koroška cesta 13, v ponedeljek, 19. 6. 2023 in torek, 20. 6. 2023. Vhod iz Slovenskega trga.

**PONEDELJEK, 19. 6. 2023**

Priimki, ki se začnejo na črke **A, B, C, Č,** od 9.00 do 10.00

**D, E, F, G , H, I** od 10.00 do 11.00

**J, K**  od 11.00 do 12.30

**L, M**  od 12.30 do 13.30

**TOREK, 20. 6. 2023**

Priimki, ki se začnejo na črke **N, O, P** od 9.00 do 10.00

**R, S, Š** od 10.00 do 11.30

**T, U,** **V, Z, Ž** od 11.30 do 12.30

Vstopajte skozi vhod, ki gleda na Slovenski trg. Vhod bo ustrezno označen. V avli boste dobili vsa potrebna navodila. **Prosimo vas, da se razporeda po urah držite**, da ne bo prihajalo do nepotrebne zmede in dolgega čakanja.

**S SEBOJ PRINESITE:**

* **osebni identifikacijski dokument** iz katerega bodo razvidni točni rojstni podatki (osebna izkaznica, potni list ali rojstni list),
* **fotokopijo** zadnjih treh **spričeval** osnovne šole: 7., 8. in 9. razred),
* morebitno potrdilo osnovne šole o identifikaciji nadarjenosti (fotokopijo),
* morebitno odločbo Zavoda za šolstvo, če ste dijak s posebnimi potrebami (fotokopijo),
* izpolnjeno izjavo o učbeniškem skladu, če si nameravate učbenike izposoditi na šoli, ter naročilnico za delovne zvezke, berilo in učbenike, če jih boste naročili preko šole v Mladinski knjigi,
* izpolnjen vprašalnik o šolski malici (če boste malicali v šoli).

Zaradi visokega števila prijavljenih kandidatov za šolsko leto 2023/2024 imamo **omejitev vpisa**. V prvem krogu bo sprejetih 206 kandidatov. Tisti, ki boste imeli premalo točk za sprejem v prvem krogu, boste lahko kandidirali za prosta mesta v drugem krogu, ko bo na voljo še 29 vpisnih mest. Če boste imeli premalo točk za vpis v prvem krogu, boste izpolnili anketni vprašalnik, v katerem boste navedli, na katero srednjo šolo se želite vpisati v drugem krogu. Vse preostale informacije boste dobili ob vpisu.

Pošiljamo vam povezavo do **spletne ankete**, preko katere nam boste sporočili svoje želje glede jezika, začetka ure pouka ipd. Vaše želje bomo upoštevali v največji možni meri. Prosimo vas, da anketo izpolnite do vpisa.

<http://anketa.gimkr.si/index.php/289476/lang-sl>

Ponujamo še nekaj dodatnih možnosti:

1. **Učenje nemščine na dveh nivojih.** Poleg osnovnega nivoja, ki je namenjen dijakom brez predznanja, ponujamo možnost nadaljevalnega učenja nemščine za učence, ki so v osnovni šoli že obiskovali pouk tujega jezika kot obvezni izbirni predmet.
2. V šoli je organizirana **šolska malica** (topli obrok). Vsak dan je na voljo 5 različnih menijev in dietni meni. Če želite malicati v šoli, izpolnite priložen obrazec za prijavo na šolsko malico in ga prinesite s sabo na vpis.
3. Tretja možnost je **sodelovanje s pevskim zborom** **in orkestrom** Gimnazije Kranj. Vabilo v zbora in orkester je v prilogi.

**DIJAŠKA IZKAZNICA**

Fotografijo za dijaško izkaznico potrebujemo v elektronski obliki. Skenirane fotografije čim prej pošljite na [fotogimkr@gmail.com](mailto:fotogimkr@gmail.com). Ker dijaška izkaznica velja tudi kot osebni dokument, priporočamo, da izberete temu primerno fotografijo (kot na osebni izkaznici).

Veselimo se srečanja z vami. Lep pozdrav in kmalu nasvidenje!

Šolska svetovalna služba: Ravnatelj:

Tanja Varjačič, univ. dipl. ped. in prof. soc. mag. Aljoša Brlogar

Priloge:

* Vabilo v zbora in orkester
* Mladinska knjiga - naročilnica za učbenike in delovne zvezke
* Izjava o učbeniškem skladu
* Obrazec za prijavo na šolsko malico